
1.НАИМЕНОВАНИЕ НА ПРОДУКТА/УСЛУГАТА
„Доставка на жакардово – тъкани отличителни знаци – наръкавни знаци за униформеното облекло”
2.СЪСТАВ И ОПИСАНИЕ НА ПРОДУКТА

Жакардово - тъканите отличителни знаци – наръкавни знаци са предназначени за униформените облекла на служителите на МВР. Те определят принадлежността на служителя към съответната структура.
2.1. Наръкавни знаци за принадлежност на стуктурата:

Арт.1: Наръкавен знак /емблема/ с надпис “НАЦИОНАЛНА ПОЛИЦИЯ” на тъмно син – жакардово тъкана, във формата на щит с размери 75х100 мм. В средата - изправен лъв с меч от сребриста металопластична нишка на тъмно син фон. Отляво надпис “РЕПУБЛИКА БЪЛГАРИЯ”, отдясно - надпис “НАЦИОНАЛНА ПОЛИЦИЯ” на бял фон. В горната и долната част - стилизирани трикольори. Изработва се с пришито велкро.

Арт. 2: Наръкавен знак /емблема/ с надпис „Дирекция Жандармерия” на черен фон - жакардово тъкана, във формата на щит, с размери 75х100 мм. В средата – изправен лъв с меч от сребриста металопластична нишка на черен фон. Отляво – надпис „ДИРЕКЦИЯ”, отдясно „ЖАНДАРМЕРИЯ”, в средата – надпис „МВР” на бял фон. В горната и долната част – стилизирани трикольори. Изработва се с пришито велкро.

Арт. 3: Наръкавен знак /емблема/ с надпис „Дирекция Жандармерия” на черен фон - жакардово тъкана, във формата на щит, с размери 75х100 мм. В средата – изправен лъв с меч от сребриста металопластична нишка на черен фон. Отляво – надпис „ДИРЕКЦИЯ”, отдясно „ЖАНДАРМЕРИЯ”, в средата – надпис „МВР” на бял фон. В горната и долната част – стилизирани трикольори. Изработва се без пришито велкро.

Арт.4: Наръкавен знак /емблема/ с надпис “ГРАНИЧНА ПОЛИЦИЯ” на маслено зелен фон – жакардово тъкана, във формата на щит, с размери 75х100 мм. В средата – изправен лъв с меч от сребриста металопластична нишка на маслено зелен фон. Отляво, в долната част – надпис „ГРАНИЧНА”, отдясно – надпис „ПОЛИЦИЯ”, в средата – надпис „МВР” на бял фон. В горната и долната част – стилизирани трикольори. Изработва се с пришито велкро.

Арт.5: Наръкавен знак /емблема/ с надпис “ ПОЖАРНА БЕЗОПАСНОСТ  И  ЗАЩИТА НА НАСЕЛЕНИЕТО” (елемент 1): на сив фон - жакардова тъкан с неправилна форма, с размери 90х110 мм. В средата - изправен лъв от златиста металопластична нишка на фона на трикольор във формата на щит, върху кръстосани струйник и киркобрадва, от двете страни стилизирани пламъци. В долната част надпис “МВР” и полувенец, а в горната - “ПОЖАРНА БЕЗОПАСНОСТ И ЗАЩИТА НА НАСЕЛЕНИЕТО” от златиста металопластична нишка. Цялата композиция е на сив фон. Външно  по  контура  непрекъсната линия от златиста металопластична нишка и бордюр за пришиване. Изработва се с пришито велкро.

Арт.6: Наръкавен знак /емблема/ с надпис “ ПОЖАРНА БЕЗОПАСНОСТ  И  ЗАЩИТА НА НАСЕЛЕНИЕТО” (елемент 1): на сив фон - жакардова тъкан с неправилна форма, с размери 90х110 мм. В средата - изправен лъв от златиста металопластична нишка на фона на трикольор във формата на щит, върху кръстосани струйник и киркобрадва, от двете страни стилизирани пламъци. В долната част надпис “МВР” и полувенец, а в горната - “ПОЖАРНА БЕЗОПАСНОСТ И ЗАЩИТА НА НАСЕЛЕНИЕТО” от златиста металопластична нишка. Цялата композиция е на сив фон. Външно  по  контура  непрекъсната линия от златиста металопластична нишка и бордюр за пришиване. Изработва се без пришито велкро.

Арт.7: Наръкавен знак /емблема/ за “ПОЖАРНА БЕЗОПАСНОСТ  И  ЗАЩИТА НА НАСЕЛЕНИЕТО” (елемент 2) – жакардова тъкан с кръгла форма, с диаметър 60 мм. Основен цвят – оранжев. В кръга е вписан син равностранен триъгълник. Външно по контура непрекъсната линия от син цвят и бордюр за пришиване. Изработва се без пришито велкро.

Арт.8: Наръкавен знак /емблема/ с надпис “ДИРЕКЦИЯ МИГРАЦИЯ” на черен фон - жакардово тъкана, във формата на щит, с размери 75 х 100 мм. В средата - изправен лъв с меч от сребриста металопластична н+ишка на черен фон. Отляво в долната част - надпис “ДИРЕКЦИЯ”, отдясно - надпис “МИГРАЦИЯ”, в средата надпис “МВР” на бял фон. В горната и долната част - стилизирани трикольори. Изработва се с пришито велкро.

Арт.9: Наръкавен знак /емблема/ с надпис “АКАДЕМИЯ НА МВР” на черен фон - жакардово тъкана, във формата на шестоъгълник, с размери 75 х 100 мм. В средата - лъвче от златиста металопластична нишка на червен фон като щит върху кръстосани меч и факел. Около щита - различни по дължина лъчи от сребриста металопластична нишка, които заедно с меча и факела образуват осмоъгълник. В долната част - дъговиден надпис „АКАДЕМИЯ НА МВР”. Композицията е на черен фон. Изработва се с пришито велкро.

2.2. Цветовете на наръкавния знак са както следва:
Полиестерната прежда, която се влага в жакардовата тъкан, да бъде в следните цветове по каталог „Pantone Textile”:
* тъмно син -  приблизителен пантонен номер 19 - 3920 ТРX, с допустима цветна разлика мин. 3 бал по сива скала, съгласно БДС EN 20105-A02:2001, или еквивалент;
* черен - приблизителен пантонен номер 19 - 4005 ТРX, с допустима цветна разлика мин. 3 бал по сива скала, съгласно БДС EN 20105-A02:2001, или еквивалент;
* маслено зелен - приблизителен пантонен номер 19 - 4906 ТРX, с допустима цветна разлика мин. 3 бал по сива скала, съгласно БДС EN 20105-A02:2001, или еквивалент;
* графитено сив - приблизителен пантонен номер 18 - 0201 ТРX, с допустима цветна разлика мин. 3 бал по сива скала, съгласно БДС EN 20105-A02:2001, или еквивалент.
3. ТАКТИКО-ТЕХНИЧЕСКИ ИЗИСКВАНИЯ КЪМ ПРОДУКТА
3.1. Изисквания по предназначение 

3.1.1. Изисквания към материалите
Материалите, необходими за изработване на жакардово – тъканите отличителни знаци – наръкавни знаци, са съгласно спецификацията в Таблица 1.
Таблица 1 – Спецификация на материалите

	№
	Наименование
	Предназначение

	1
	2
	3

	1.
	* Прежда за основа:
- Състав,% - 100 полиестерна

коприна (ПЕК) гладка;

- Линейна плътност, dtex - 110

(пресукана), наснована на основни кросна;
Прежда за вътък:

* Редовен вътък:
- Състав,% - 100 полиестерна коприна (ПЕК);

- Линейна плътност, dtex – 83 или 110, в цвят по каталог „Pantone Textile”;
* Фигурен вътък за фон:

- Състав,% - 100 полиестерна

коприна (ПЕК);

- Линейна плътност, dtex – 110 или 167 в цвят по каталог „Pantone Textile”;
* Ефектен фигурен вътък:
Металопластична нишка в цвят сребрист или златист;

* Устойчивост на обагрянията на цвета, бал:

пране при 40º C - 4/4/4

сухо триене – 4

мокро триене – 3/4
горещо гладене – 4/4

химическо чистене - 4/4
* Съдържание на формалдехид, mg/kg – не по голямо от 300 mg/kg 
	За изтъкаване на жакардовата заготовка на наръкавния знак

	2.
	Жакардовата тъкан се подлепва със студен подлепващ материал в състав от полипропилен или полиестер, след което преминава към процеса на лазерно рязане по зададен контур.
	За укрепване на жакардовата заготовка


3.1.2. Технологични изисквания
Не се допуска изкривяване на линиите и изображенията.

Не се допуска разнищване на жакардовата тъкан.
Не се допуска наличие на участъци с прекъсната нишка.

На гърба на жакардовата заготовка да е залепена, чрез студено подлепване или еквивалентно/и укрепваща подложка.

Наръкавният знак да е лазерно изрязан  или еквивалентно, по контура на подлепената жакардова заготовка.

3.1.3. Изисквания към размерите 
3.1.3.1. Размерните показатели на наръкавния знак за ГДНП, ДЖ, ДМ и АМВР са, както следва:
* дължина, измерена от най-високата точка (средата) на горната дъга до върха в долния край – (10,0÷10,2) cm;
* широчина на наръкавния знак - (7,5÷7,7) cm;

3.1.3.2. Размерните показатели на наръкавния знак за ГДПБЗН са, както следва:
* дължина Елемент 1, измерена от най-високата точка (средата) на горната дъга до върха в долния край – (11,0÷11,2) cm;

* широчина Елемент 1 - (9,0÷9,2) cm;

* диаметър Елемент 2 – (6,0÷6,2) cm;
3.1.4. Методи за контрол и изпитване
3.1.4.1. Моделът и дизайнът на изделието се контролира за съответствие с описанието в т. 2 на настоящата техническа спецификация.

3.1.4.2. Цветовете по каталог, посочени в т. 2.2.  на настоящата техническа спецификация се оценяват визуално.
3.1.4.3. Показателите на материалите по т. 1 от Таблица 1, се контролират чрез сравняване на резултатите от лабораторните изпитвания с изискванията в Таблица 1. Методите за изпитване на показателите са посочени в Таблица 2.
3.1.4.4. Контролирането на изискванията по т. 3.1.2. да бъде по техническата спецификация.

3.1.4.5. Снемането на размерните показатели на изделието, в готов вид, по т. 3.1.3, се извършва с помощта на калибрирана метална ролетка или шивашки сантиметър.
Таблица 2 – Методи на изпитване
	№
	Характеристики
	Метод на

 изпитване

	1
	Количествен състав
	НАРЕДБА за етикетирането и наименованията на текстилните продукти

	2
	Линейна плътност на преждата
	БДС EN ISO 2060 или еквивалентно/и

	3
	Устойчивост на обагрянията:
- пране при 40ºС
- сухо триене

-мокро триене
- горещо гладене 
- химическо чистене


	БДС EN ISO 105-С 06:2010 или еквивалентно/и
БДС EN ISO 105-Х 12:2016 или еквивалентно/и
БДС EN ISO 105-Х 12:2016 или еквивалентно/и
БДС EN ISO 105-Х 11:2002 или еквивалентно/и
БДС EN ISO 105-D 01:2010 или еквивалентно/и

	4
	 Съдържание на 
формалдехид
	БДС EN ISO 14184-1:2011 или еквивалентно/и


3.2. Изисквания по електромагнитна защита
Не се изискват.
3.3. Изисквания по ергономичност, обитаемост и техническа естетика

Използваните материали да не предизвикват кожни раздразнения и алергични реакции.
3.4. Изисквания по експлоатацията, удобство за техническото обслужване и ремонт

Условията за пране, влаго – топлинна и химическа обработка на изделието да са посочени от производителя.
3.5. Изисквания за скритост и маскировка

Не се изискват.

3.6. Изисквания за транспортопригодност и съхранение

3.6.1. Опакованите изделия да се транспортират в добре почистени и сухи превозни средства. Товаро – разтоварните действия и превоза да се извършат в условия, предпазващи изделията от навлажняване, замърсяване и механични повреди.

3.6.2. Съхраняването да се извършва в сухи и проветриви помещения, в условия, предпазващи изделията от навлажняване, замърсяване и механични повреди.

Съхраняваните в склада изделия трябва да са отдалечени от отоплителни и осветителни тела на разстояние не по малко от 60,0 cm.
3.7.Други специфични изисквания

Не се изискват.
4. ИЗИСКВАНИЯ ЗА СТАНДАРТИЗАЦИЯ И УНИФИКАЦИЯ

Не се предвиждат.

5. ИЗИСКВАНИЯ КЪМ ВИДОВЕТЕ ОСИГУРЯВАНЕ

5.1. Осигуряване на качеството

5.1.1. Изисквания при процедура за доставка на вещеви изделия

При провеждане на процедура за доставка на вещеви изделия, да се доказва с протоколи от изпитвания в акредитирана лаборатория съответствието с изискванията на техническата спецификация на показателите на изделието по т. 1 от таблица 1.

Изисквания към: модела, технологията за изработване и влаганите материали, посочени в техническата спецификация, за които не се изискват протоколи от лабораторни изпитвания за съответствие със спецификацията, да служат и да се спазват задължително при производството на изделието.
5.1.2. Правила за приемане и оценка на качеството

5.1.2.1. Преди доставка да се извършват изпитвания на вложените в изработването на изделията материали, за проверяване на съответствието им с изискванията на настоящата техническа спецификация, като се извършва подбор на проби и за арбитражни изпитвания.

5.1.2.2. Качеството на готовите изделия да се удостоверява чрез контролни изпитвания, съгласно изискванията на настоящата ТС в акредитирана изпитвателна лаборатория.

5.2. Контрол на качеството: 

5.2.1. При изпълнение на договора, готовите изделия  и вложените материали да съответстват напълно на технологичните и конструктивни изисквания на възложителя. Готовите изделия да са произведени от един и същ производител, ако доставчика не е производител. Вложените материали да са произведени от същия производител, със същото качество и търговска марка, от които са произведени мострите, с които участникът е определен за изпълнител. Това се доказва с представяне на фактури със заличени стойности за закупените основни материали при доставката на всяка партида готови изделия, декларация за съответствие и сертификат за качество на вложения в партидата основен материал, издаден от производителя.

* При обстоятелства, възникнали след сключване на индивидуален договор, които правят невъзможно изпълнението на поръчката при договорените условия, страните могат чрез двустранно писмено споразумение да променят производителя на готовите изделия и вложените материали при условие, че готовите изделия и вложените материали са със същите или по-добри характеристики, посочени в техническото предложение на изпълнителя. Съответствието на готовите изделия и вложените материали на новия производител с изискванията на възложителя се доказва от изпълнителя с документи и мостри съгласно раздел „Доказателства за съответствие с изискванията на Възложителя” от Техническата спецификация, приложение към настоящата обществена поръчка.
5.2.2. Качеството на готовите изделия и на вложените материали в тях се контролират чрез:
5.2.2.1. Анализ /протокол от изпитване/ в акредитирана изпитвателна лаборатория /АИЛ/ на изделия, взети по метода на случайния подбор от доставените количества, като разходите по  проведените анализи и пробите от материали и готови изделия са за сметка на Изпълнителя. Протокола от изпитване /оригинал със свеж печат и подпис/ е с отразени в него резултати по всички характеристики, посочени в Техническата спецификация на материалите (за основния материал) и с дата на издаване, следваща датата на съответната доставка от настоящата обществена поръчка. 

5.2.2.2. За всяка изпълнена заявка се вземат за анализ следните количества:  1 брой от Арт. 1,  1 бр. от Арт. 2,  1 бр. от Арт. 3,  1 бр. от Арт. 4, 1 бр. от Арт. 5,  1 бр. от Арт. 6,  1 бр. от Арт. 7,  1 бр. от Арт.8,  1 бр. от Арт. 9, взети по метода на случайния подбор от доставяните количества.
5.2.2.3. Бройките на изделията, предоставени за анализ са за сметка на Изпълнителя и се възстановяват от него на Възложителя в срок от 30 календарни дни. Анализът ще се извършва в акредитирана лаборатория в рамките на Европейския съюз.

5.2.2.4. За периода от предаване на изделията в МВР до изготвяне на протокол за оценка на качеството, се издава протокол за временно съхранение, подписан в 2 /два/ екземпляра от представители на Възложителя и Изпълнителя.

5.2.2.5. Само когато въз основа на резултатите от проверката на качеството на база извършения анализ в АИЛ, специалисти от ДУССД – МВР установят, че изделията съответстват на изискванията по договора, се подписва предавателно – приемателния протокол.

5.2.2.6. В случай, че въз основа на резултатите от проверката на качеството, чрез  извършения анализ в АИЛ, специалисти от ДУССД – МВР установяват, че изделията не съответстват на изискванията по договора, то доставката се връща на Изпълнителя за негова сметка, с констативен протокол и приложен към него протокола за оценка на качеството, с отразените в него несъответствия. 

5.2.2.7. Изделията /наръкавни знаци/ се приемат на партиди като под партида се разбира, количеството изделия заявено в една заявка от възложителя и предназначено за еднократно предаване. Всяко отделно изделие се доставя в комплект с инструкция за експлоатация. При приемането на партидата изделия се прави външен оглед от сектор „Качество” за окачествяване на не по-малко от 10 % от изделията в партидата.

5.2.2.8.Когато при прегледа се установи, че повече от 50 % от проверените изделия не отговарят на необходимото качество, партидата се отказва и се връща на доставчика за негова сметка, като се съставя констативен протокол.
5.2.2.9. При неспазване характеристиките в настоящата техническа спецификация, партидата не се приема.
5.3. Други видове осигурявания

Не се предвиждат.
6.ИЗИСКВАНИЯ КЪМ ОПАКОВКАТА, МАРКИРОВКАТА, ЕТИКЕТИРАНЕТО И КОНСЕРВАЦИЯТА

Изделията се поставят в картонена кутия по 100 броя, по 15 кутии в кашон от един и същи артикул, с етикет на кашона със следното съдържание – вид на изделието, количество, име на фирмата – доставчик. 
7. ГАРАНЦИОНЕН СРОК И РЕКЛАМАЦИИ
Доставчикът (производителят) гарантира спазването на изискванията на техническата спецификация при производството на изделието и запазване на качествата му, както следва:
* Гаранционният срок при съхранение е 12 месеца, считано от датата на доставка.
* Гаранционният срок при експлоатация е 3 месеца, считано от датата на получаване на изделието от служителя на МВР, в рамките на срока за съхранение.

8. ОЦЕНЯВАНЕ НА СЪОТВЕТСТВИЕТО С ИЗИСКВАНИЯТА НА ВЪЗЛОЖИТЕЛЯ

Оценяване на съответствието с изискванията на Възложителя по характеристики се установява с представяне на следните документи:

8.1. Декларация за съответствие по БДС EN ISO/IEС 17050-1:2010 г. и БДС EN ISO/IEС 17050-2:2006 г. или еквивалентно/и /забележка: допустимо е за всички цветове да се представи един документ/ на основен плат – жакардова заготовка от доставчика или от производителя /само ако доставчика не е производител/, удостоверяваща, че материалите отговарят на посочените стандарти и изисквания в Техническата спецификация от документацията за участие в процедурата, с дата на издаване, следваща датата на обявяване на настоящата обществена поръчка. 

Забележка: Декларацията се представя в оригинал със свеж печат и подпис от декларатора с дата на издаване, следваща датата на обявяване на настоящата обществена поръчка.

8.2. Технически характеристики, включващи описание на основните параметри, на които отговарят за основния плат – жакардовата тъкан (забележка: допустимо е за всички цветове да се представи един документ), издадени от производителите или вносителите им със свеж печат и подпис, с дати на издаване, следващи датата на обявяване на настоящата обществена поръчка. За вносители документите се представят в оригинал или заверени копия „Вярно с оригинала“, които да бъдат придружени с превод на български език.

8.3. Сертификат за качество (забележка: допустимо е за всички цветове да се представи един документ) на основния плат – жакардова тъкан, издаден от производителите или вносителите им оригинал със свеж печат и подпис, с дати на издаване, следващи датата на обявяване на настоящата обществена поръчка. За вносители документите се представят в оригинал или заверени копия „Вярно с оригинала“, които да бъдат придружени с превод на български език.
8.4. Протоколи от изпитване за всички цветове на основния материал – жакардова тъкан. Представят се оригинали със свеж печат и подпис или копия заверени с мокър печат на съответната АИЛ, издадени от акредитирана  от Изпълнителна агенция „БСА” изпитвателна лаборатория /АИЛ/, с отразени в тях резултати по всички характеристики, посочени в Техническата спецификация от документацията за участие в процедурата, с дата на издаване, следваща датата на обявяване на настоящата обществена поръчка. 

Забележка: Представените лабораторни изпитвания да са в обхвата на акредитация на съответната АИЛ.

8.5. Заверено копие от сертификата за акредитация на съответната АИЛ, издала протоколите за изпитване, удостоверяващо обхвата на акредитация – параметрите и показателите на вложените материали и списък с обхвата на акредитация, който е неразделна част от сертификата на съответната изпитвателна лаборатория. 

Забележка: Копието е заверено от съответната акредитирана изпитвателна лаборатория със свеж печат и подпис.

8.6. Декларация /оригинал със свеж печат и подпис/ за основния плат от производителите или вносителите им, удостоверяваща съдържанието на азобагрила, с дата на издаване, следваща датата на обявяване на настоящата обществена поръчка. За вносители документите се представят в оригинал или заверени копия „Вярно с оригинала“, които да бъдат придружени с превод на български език.
8.7. За производителя на основния плат да се представят сертификат /заверени копия/ за управление на качеството ISO-9001:2008 или еквивалентно/и и/или ISO-9001:2015 или еквивалентно/и, издаден от независими лица, които са акредитирани по съответната серия европейски стандарти от ИА „БСА” или от друг национален орган за акредитация, който е страна по Многостранното споразумение за взаимно признаване на Европейската организация за акредитация, за съответната област или да отговарят на изискванията за признаване съгласно чл. 5, ал. 2 от Закона за националната акредитация на органи за оценяване на съответствието, с обхват на дейност еднакъв или сходен с предмета на поръчката /за сходен да се счита трикотажни и/или текстилни изделия/.

8.8. Декларация, че в процеса на провеждане на обществената поръчка и при изпълнение на договора, Възложителят може да осъществява контакт с производителите или официалните представители на производителите, с цел идентифициране на документите удостоверяващи произхода им, както и правото да се предоставя информация по отношение на съмнения за фалшификация.

8.9. Изискване за мостри – предмет на доставката, съобразно чл. 32 от ППЗОП, както и дали ще бъдат задържани мострите на участника, с който е сключен договора за ОП, до приключване на договора:
* В деня и часа на подаване на офертите, участниците следва да представят образци на готовите изделия – по 1 бр. и мостри от основния плат - по 1 линеен метър (жакардова тъкан) от всички цветове, подпечатани със свеж печат от акредитирана от ИА „БСА” изпитателна лаборатория /АИЛ/. Образците на артикулите трябва да имат трайна маркировка, съгласно настоящата техническа спецификация, със следната информация: вид на изделието, състав и име на участника в процедурата.
* Мострите и образците се представят като част от техническото предложение на участника с предварително попълнен от участника опис. Мострите и образците на участника да са надписани за кой артикул се отнасят. Същите трябва да са подпечатани със свеж печат от акредитирана от ИА „БСА” или друг признат орган по смисъла на ЗОП изпитвателна лаборатория /АИЛ/, с посочен номер на протокола от АИЛ, в потвърждение на това, че за същите са представени протоколите от изпитване, издадени от акредитирана от ИА „БСА” изпитвателна лаборатория или друг признат орган по смисъла на ЗОП изпитвателна лаборатория /АИЛ/ за характеристиките изискани от Възложителя. 

* Мострите и образците ще бъдат използвани при необходимост за доказване на съответствието с изискванията на Възложителя за материалите и параметрите на същите в хода на провеждане на обществената поръчка. Мострите и образците могат да се предоставят от Възложителя за изследване по всички характеристиките посочени в техническата спецификация в АИЛ, като разходите по провеждане на изпитванията са за сметка на участника. За целта участникът декларира съгласието си мострите и образците да бъдат изследвани в АИЛ, като разходите са за сметка на участника, с приложена към същите декларация. В  резултат на изследването може да бъде нарушена целостта на мострите.
* Мострите и образците на избрания участник, с който ще бъде сключен договор ще бъдат задържани до приключване на договора и изтичане на гаранционния срок. 

* Към техническото предложение участникът прилага скици на изделията, които са предмет на настоящата обществена поръчка.

* Образецът на Възложителя, по който ще се изработват изделията се предоставя за разглеждане от участниците  на адрес: ж.к. “Красна поляна”, бул. “Възкресение”, бл. 31 Б, всеки работен ден от 13:30 до 15:30 часа след предварителна заявка на тел. 279-41 ст. Експерт Х. Димитрова и 279-46 ст. Експерт И. Милушев.

